Ole Just

Ole Just (1825–1898) var en skipsbyggmester fra Grimstad. Han var sønn av Just Danielsen (1772–1848) fra gården Taule ved Rore i Grimstad.

Skipsbyggmester
I 1844 fikk han jobb som skipstømmermann ved skipsverftet i Hasseldalen ved utløpet av Vikkilen. I 1848 ble verftet kjøpt av forretningsmannen Morten Smith-Petersen.
Just jobbet seg opp til å bli skipsbyggmester i 1856. Han bygget flere seilskuter for Morten Smith-Petersen og senere hans sønn Fredrik Smith-Petersen. Det største skipet som Just bygget gikk av stabelen i 1877 og het «Juletræ».

I 1894 kunne Ole Just markere at han hadde arbeidet ved verftet i Hasseldalen i 50 år. Ole Just døde i 1898.

Referanser 

Norske båtbyggere
Personer fra Grimstad kommune
Artikler i sjøfart-prosjektet